system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Asociația Pentru Apărarea Drepturilor Omului în România – Comitetul Helsinki?
assistant
Asociația pentru Apărarea Drepturilor Omului în România – Comitetul Helsinki (prescurtare APADOR-CH) este o organizație neguvernamentală, non-profit, înființată în 1990 în România, care acționează pentru protecția drepturilor omului și pentru stabilirea echilibrului atunci când acestea sunt în pericol sau sunt încălcate.

Activitate publică
APADOR-CH se ocupă de încălcări ale drepturilor civile și politice ale persoanelor în raporturile lor cu autoritățile publice. Asociația desfășoară și acțiuni de prevenire si de semnalare a abuzurilor autorităților. APADOR-CH nu se implică în cazuri de conflicte între persoane fizice sau între acestea și instituții private. Asociația decide – în funcție de strategiile sale pe termen scurt și mediu – dacă preia un caz anume, dacă și cum se raliază unor acțiuni inițiate de terți sau dacă și cum reacționează în unele situații ce pot degenera în amenințări la adresa drepturilor civile și politice ale omului. Documentele postate pe siteul asociatiei pot fi consultate și folosite de orice persoană, inclusiv de autorități, cu condiția indicării sursei. Forma de prezentare a documentelor postate se stabilește în exclusivitate de asociație. 

Pentru perioada 2015-2017, APADOR-CH are ca obiective strategice:
 Dezvoltarea unor mecanisme legale și instituționale eficiente de respectare a drepturilor omului și monitorizarea instituțiilor relevante;
 Îmbunătățirea cadrului legislativ și a practicilor privind dreptul la liberă întrunire și asociere, libertatea de exprimare, dreptul la viață privată;
 Dezvoltarea unor practici și mecanisme instituționale pentru creșterea transparenței și bunei guvernări;
 Luarea de poziții publice împotriva amenințărilor la adresa drepturilor omului;
 Sesizarea autorităților publice și inițierea de litigii în cazuri de încălcări ale drepturilor omului;
 Monitorizarea cu prioritate a:
 Abuzurilor forțelor de ordine;
 Reglementărilor și practicilor din domeniul siguranței naționale cu impact asupra drepturilor omului;
 Reglementărilor și practicilor în materia privării de libertate.
Pentru atingerea obiectivelor propuse, APADOR-CH:

- elaborează comentarii scrise și propuneri de modificare a legilor/proiectelor de legi cu impact asupra drepturilor și libertăților civile;

- efectuează investigații extrajudiciare în penitenciare și aresturile Poliției pentru monitorizarea condițiilor de detenție;

- efectuează investigații extrajudiciare în cazuri de încălcări ale dreptului la viață, dreptului de a nu fi torturat, supus la tratamente inumane sau degradante, dreptului la libertate și siguranță a persoanei, pe care le consideră relevante;

- susține cazuri strategice în fața instanțelor naționale și a Curții Europene a Drepturilor Omului;

- inițiază și susține campanii de informare a publicului în probleme privind drepturile omului;

- dialoghează cu autoritățile statului;

- furnizeză informații celor care doresc să se adreseze Curții Europene a Drepturilor Omului;

- desfășoară orice alte activități pe care le consideră relevante.

APADOR-CH nu își limitează activitatea în România, ci caută oportunități de extindere, prin parteneri locali, în regiunile învecinate (Republica Moldova, Balcanii de vest, regiunea Mării Negre).

Membri
Membrii Consiliului Director al APADOR-CH sunt:
 Marian Ursan
 Liana Ganea
 Bogdan Manolea

Echipa APADOR-CH:

 Dan Mihai - avocat
 Nicoleta Popescu - avocat
 Georgiana Gheorghe - expert drepturile omului
 Silvia Gheorghe - director economic
 Dollores Benezic - comunicare
 Crina Moise- office assistant

Note 
sursa informațiilor: www.apador.org

Legături externe 
 www.apador.org - Site web oficial

Asociații din România
Organizații neguvernamentale din România
Drepturile omului